'એસેસમેન્ટ ઓફ સ્ટેટ ઈમ્પ્લિમેન્ટેશન ઓફ બિઝનેસ રિફોર્મ્સ' નામનો આ અહેવાલ વર્લ્ડ બેંકે કુલ આઠ માપદંડોના આધારે ભારત સરકાર વતી તૈયાર કર્યો હતો, જેમાં બિઝનેસ શરૃ કરવા માટેની નોંધણી, જમીનની જરૃરિયાત અને તે અંગેના કાયદા, મજૂર સુધારા તેમજ પર્યાવરણીય બાબતોની મંજૂરી વગેરેનો સમાવેશ થતો હતો. આ ઉપરાંત માળખાગત સુવિધા, કરવેરાનું માળખું અને વિવિધ સ્તરે પરીક્ષણ તંત્રનો પણ આધાર રાખવામાં આવ્યો હતો. આ યાદીમાં મિઝોરમ, જમ્મુ અને કાશ્મીર, મેઘાલય, નાગાલેન્ડ અને અરુણાચલ પ્રદેશ જેવા રાજ્યો સૌથી પાછળ છે. આ અહેવાલમાં ૯૮ મુદ્દાનો એક્શન પ્લાન શું હોય છે એના પર પણ પ્રકાશ પાડવામાં આવ્યો છે, જેના પર ગયા વર્ષે મુખ્ય સચિવે આખરી મ્હોર મારી હતી.